Šropšīra

Šropšīra () ir ceremoniālā grāfiste un unitārā pašvaldība Anglijas rietumos, Rietummidlendas reģionā. Robežojas ar Velsu rietumos, kā arī ziemeļos ar Češīras, austrumos ar Stefordšīras un dienvidos ar Vusteršīras un Herefordšīras grāfistēm. Grāfestes tradicionālā galvenā pilsēta ir Šrūsberi, bet lielākā apdzīvotā vieta ir Telforda.

Grāfistē atrodas dzelzs tilts, kas kopā ar tā apkārtni ir UNESCO Pasaules mantojuma objekts.Ironbridge Page on UNESCO World Heritage website. Whc.unesco.org (6 March 2007). Retrieved on 25 August 2011. Tāpat grāfistē ir arī citas industriālas vietas ar lielu vēsturisko vērtību. Dienvidos apmēram ceturto daļu no grāfistes aizņem Šropšīras kalni ar parku.Shropshire Hills AONB. Shropshire Hills AONB. Retrieved on 25 August 2011. Savukārt grāfistes ziemeļrietumos uz robežas ar Velsu atrodas viens svarīgākajiem valsts dabas rezervātiem ar vislabāk saglabātajiem purviem Lielbritānijā. Lielbritānijas garākā upe Sevērna tek cauri grāfistei.

Šropšīra ar kopējo platību  ir lielākā valsts iekšzemes grāfiste.Shropshire Council . Shropshire.gov.uk (15 July 2011). Retrieved on 25 August 2011.

Grāfistes zieda simbols ir apaļlapu rasene.website . Plantlife.org.uk. Retrieved on 25 August 2011.

 Vēsture 
Vēsturiski Šropšīras teritorija bija Velsas daļa; 5. gadsimtā pēc romiešu aiziešanas tā bija Povīsas karalistes sastāvā. 8. gadsimtā to iekaroja Mersijas karaliste. Viduslaikos Šropšīra tika uzskatīta par Anglijas un Velsas robežreģiona Velsiešu Markas daļu un tikai 16. gadsimta pirmajā pusē tika noteikta robeža starp Angliju un Velsu. Kā grāfiste Šropšīra izveidota 10. gadsimtā, sadalot sakšu Mersiju; vēstures avotos pirmoreiz minēta Anglosakšu hronikā 1006. gadā kā Scrobbesbyrigscīr — ‘Šrūsberi šīra’. 1888. gadā izveidota Šropšīras administratīvā grāfiste ar savu Salopas grāfistes padomi (Salop County Council) pēc ģrāfistes saīsinātā nosaukuma Salop.

1974. gadā tika izveidota Salopas nemetropoles grāfiste, bet jau 1980. gadā tai tika atgriezts vēsturiskais Šropšīras nosaukums. Grāfiste bija sadalīta sešos nemetropoles distriktos — Bridžnorta, Ziemeļšropšīra, Osvestri, Šrūsberi un Ačema, Dienvidšropšīra un Rīkina."The English Non-metropolitan Districts (Definition) Order 1972" 1998. gadā Rīkinas distrikts tika reorganizēts par Telfordas un Rīkinas unitāro pašvaldību.

 Šropšīras unitārā pašvaldība 
2009. gadā atlikušie pieci nemetropoles distrikti (Bridžnorta, Ziemeļšropšīra, Osvestri, Šrūsberi un Ačema, Dienvidšropšīra) tika apvienoti un reorganizēti par Šropšīras unitāro pašvaldību.

Administratīvi unitāro pašvaldību veido 16 pilsētas: Šrūsberi (), Osvestri (), Mārketdreitona (), Bridžnorta (), Vaitčērča (), Ladlova (), Šifnala (), Vema (), Brouzli (), Čērčstretona (), Elsmīra (), Mačvenloka (), Kreivenārmsa (), Bišopskāsla (), Klana (), kā arī 172 lauku pagasti."Shropshire". Ordnance Survey

 Atsauces 

 Ārējās saites 

 Šropšīras padomes mājaslapa

Kategorija:Anglijas nemetropoles grāfistes
Kategorija:Anglijas ceremoniālās grāfistes
Kategorija:Anglijas vēsturiskās grāfistes